Elian talo on upeassa paikassa Hanian yläpuolella. Kaunista taloa ympäröi oliivipuutarha. Yläterassilta on hieno näköala yli Hanian ja merelle. Meidän viiden aikuisen ryhmämme majoittui helposti kolmen makuuhuoneen asuntoon. Nautimme talon eri terasseista, joista löytyi aina tarpeen tullen aurinkoinen tai varjoisa paikka. Talo on koti, jossa näkyy myös ajan kuluminen. Se antaa talolle oman viehätyksensä.
Aivan talon läheltä löytyvät tärkeimmät palvelut kuten leipomo kahviloineen (josta saimme parasta kreikkalaista kahvia koko matkan aikana), hedelmäkauppa, minimarketti ja taksipysäkki. Myös paikallisbussit kulkevat aivan vierestä. Samaten talon läheltä pääsee suoraa linja-autolla Stavrokseen.
Elia oli vieraanvarainen emäntä, joka auttoi meitä myös matkalla tulleiden ongelmien kanssa. Hän vastaanotti meidät ystävällisesti ja antoi vinkkejä loman sujumiseen. Jääkaapissa odottavat hedelmät ja käytössä olevat keittiön tarvikkeet saivat loman alkamaan mukavasti.